
МЕЖДИНЕН ДОКЛАД ЗА ДЕЙНОСТТА 

НА „ХОЛДИНГ ПЪТИЩА” АД, гр. София 

през първото тримесечие на 2008г.,

съгласно чл.100о, ал.4, т.2 от ЗППЦК
І. Информация за важни събития, настъпили през първото тримесечие на 2008г. (01.01.2008г. - 31.03.2008г.)

На 31.03.2008г. „Холдинг Пътища” АД е представил в КФН, БФБ-София АД, Инвестор.БГ и Профит.БГ годишен финансов отчет за  2007г. 


На 29.02.2008г. „Холдинг Пътища” АД е представил в КФН, БФБ-София АД, Инвестор.БГ и Профит.БГ консолидиран финансов отчет за четвърто тримесечие на 2007г. 


На 27.02.2008г. „Холдинг Пътища” АД е представил в КФН, БФБ-София АД, Инвестор.БГ и Профит.БГ уведомление, че ще разкрива регулираната информация чрез следните медии: „Инвестор.БГ” АД, чрез сайта www.investor.bg категория „Бюлетин” и „Профит БГ Груп” ООД , чрез сайта www.profit.bg, категория „Бюлетин”.


На 18.02.2008г. „Холдинг Пътища” АД е представил в КФН, БФБ-София АД, Инвестор.БГ и Профит.БГ уведомление относно раздаването на депозитарни разписки на акционерите, които от създаването на „Приватизационен фонд Пътища” АД до 14.02.2008г. не са извършвали разпоредителни действия с акциите си в „Холдинг Пътища” АД. Раздаването ще става в офиса на дружеството в гр.София, ул. „Бесарабия” № 114 в дните вторник и петък от 10 до 12 часа. Получаването на депозитарна разписка става лично или срещу представяне на нотариално заверено пълномощно. За допълнителна информация може да се обръщате към Бисерка Илиева, тел. за връзка -02/ 94 26 788. (След 02.04.2008г. офиса на дружеството е на адрес: гр.София, ул.”Московска” 3, а телефона за допълнителна информация е 02/42 10 307).

На 01.02.2008г. „Холдинг Пътища” АД е представил в КФН и БФБ-София АД уведомление за сключен договор, чиято стойност превишава 10% от средните приходи на дружеството за последните 3 години.  Предметът на договора е   “Инженеринг – проектиране и изграждане на път „III – 809 Радунци- Борущица” от км. 20+ 700 до км. 27 + 100, а срокът за изпълнение на проекта е 23 месеца. Договорът е сключен при осъществяване на обичайната търговска дейност на дружеството и на основание чл.114, ал.8 от ЗППЦК за сключването му не се изисква решение на Общото събрание на акционерите.

На 30.01.2008г. „Холдинг Пътища” АД е представил в КФН и БФБ-София АД финансов отчет за четвърто тримесечие на 2007г. 


На 29.01.2008г. „Холдинг Пътища” АД е представил в КФН и БФБ-София АД уведомление за сключен договор, чиято стойност превишава 10% от средните приходи на дружеството за последните 3 години.  Договорът е сключен с община Банско за изпълнение на обществена поръчка с предмет: „Рехабилитация на общински път Банско - хижа Вихрен, включително отклонението до местността Чалин Валог”. Договорът е сключен при осъществяване на обичайната търговска дейност на дружеството и на основание чл.114, ал.8 от ЗППЦК за сключването му не се изисква решение на Общото събрание на акционерите.


На 18.01.2008г. „Холдинг Пътища” АД е представил в КФН и БФБ-София АД уведомление, че е приет бюджета, инвестиционната програма и бизнеспрограмата за 2008 г. Прогнозните финансови резултати за 2008 година са: приходи в размер на 210-220 млн.лева, нетна печалба – 42 млн.лв. и инвестиционна програма в размер на 42 млн. лева (с ДДС). Към момента на подаване на съобщението „Холдинг Пътища” АД приключва изготвянето на счетоводните отчети за изтеклата 2007 година. По предварителни данни приходите на Холдинга за миналата година са в размер на около 180 млн.лева. Прогнозите сочат, че печалбата на „Холдинг Пътища” АД за 2007 г. ще бъде 51 млн.лв, а направените инвестиции през 2007 година – 42 млн.евро. 


На 07.01.2008 „Холдинг Пътища” АД е представил в КФН и БФБ-София АД уведомление, че от 02.01.2008г. длъжността “Директор за връзки с инвеститорите” в „Холдинг Пътища” АД се изпълнява от Бисерка Янетиева Илиева, ЕГН 7810083278. За комуникация с директора за връзки с инвеститорите използвайте: тел:   94 26 788; факс: 94 26 790;e-mail: ilieva@roads.bg; адрес: гр. София - 1517, район „Подуяне”, ул. “Бесарабия” 114. (След 02.04.2008г. има промяна в адреса и телефоните за връзка, а именно гр. София, ул.”Московска” 3, тел. 42 10 307, факс 42 10 348).
ІІ. Информация за важни събития, настъпили от началото на финансовата година до края на първото тримесечие на 2008г. с натрупване (01.01.2008г. - 31.03.2008г.)

Информацията е изложена в т. I.
ІІІ. Влияние на важните събития за „Холдинг Пътища” АД, настъпили през първото тримесечие на 2008г. върху резултатите във финансовия отчет


Настъпилите през първото тримесечие на 2008г. важни събития, отнасящи се до “Холдинг Пътища” АД не са оказали влияние върху резултатите във финансовият отчет на дружеството към 31.03.2008г.
ІV. Описание на основните рискове и несигурности, пред които е изправен „Холдинг Пътища” АД през останалата част от финансовата година:


„Холдинг Пътища” АД  е изложен на общите рискове, отнасящи се до всички стопански субекти, заети в сектора на инфраструктурното строителство: 
· Дружеството работи основно на българския пазар на пътностроителни услуги, където обемът на поръчките е в пряка зависимост от държавния бюджет, бюджета на общините и международните спогодби за финансиране на проекти и дружеството не може да влияе върху този обем. 

· В контекста на гореизложеното силно редуцирания бюджет на Фонд „РПИ” за строителство, рехабилитация и поддържане на пътната мрежа в страната през последните няколко години стеснява потенциалния пазар на дружеството.

· Непрекъснато расте конкуренцията от страна на западни фирми, които имат значително по-добра ресурсна обезпеченост от българските. 

· Във връзка със засилената конкуренция намалява нормата на печалба, заложена в тръжните оферти с оглед спечелване на търга.

· Най-голямо въздействие върху финансовото състояние и ликвидността на „Холдинг Пътища” АД оказва забавянето на плащанията от страна на Фонд „Републиканска пътна инфраструктура”, което е и причина за забавяне изпълнението на повечето обекти на дружеството. 

· Друг фактор, който оказва пряко влияние върху дейността на дружеството е повишаването цената на горивата, които са съществено перо от разходите на холдинга и от своя страна могат да доведат до оскъпяване изпълнението на вече спечелени обекти.

· Дейността на фирмите, заети в сферата на инфраструктурата, в т.ч. и  „Холдинг Пътища” АД, има ясно изразения сезонен характер. Строителството, рехабилитацията и текущото поддържане на пътища се извършват през периода март-октомври, а периода на зимно поддържане на пътищата обхваща времето от ноември до края на февруари. 
· Голяма част от дейността на „Холдинг Пътища” АД през последните години е свързана с европейските фондове. От началото на 2008г. са спрени плащанията за България по проекти, финансирани по програми ИСПА, ФАР и САПАРД във връзка с констатирани нередности при изразходването на парите. Съществува риск страната да загуби достъп до европейско финансиране и по структурните и кохезиония фонд на ЕС, ако не докаже, че може контролира правилното изразходване на европейските пари.
V. Информация за сключени големи сделки между свързани лица през първото тримесечие на 2008г.
Свързани лица за „Холдинг Пътища” АД са  всички негови дъщерни дружества. През изминалото тримесечие “Холдинг Пътища” АД е отпуснало заеми за оборотни средства на свързани лица в размер на 7 350 хил. лева. През отчетното тримесечие “Холдинг Пътища” АД е получил заеми от свързани лица в размер на 300 хил. лева.
25.04.2008г.
…………………………..


………………………..
/Орлин Хаджиянков 

         /Филип Стоянов


  Председател на УС 


Зам. Председател на УС



  и Изп. директор/



 и Изп. директор/

